Il-Freeport ġiet ordnata tħallas kumpens ta' €36,000 lil ħaddiem li weġġa'. Dan wara li ngħatat it-tort ta' inċident. Mario Galea fetaħ il-kawża kontra l-Malta Freeport Terminals Limited u John Aquilina fejn sostna li kienu responsabbli għall-inċident li seħħ lura fl-2014. Dan hekk kif trakk li kien qed jinstaq minn Aquilina ħabat bil-karru li kien qed jiġbed mal-kabina li fiha kien hemm Galea fejn kawża tad-daqqa hu weġġa' u qatta' xi jiem 'il bogħod mix-xogħol b'Aquilina ġie sospiż għal ħames ġimgħat. Wara li qieset kollox, il-Qorti ppreseduta mill-Imħallef Toni Abela, kkonkludiet u żammet lill-Freeport responsabbli għall-inċident, liema inċident ħalla lil Abela b'diżabilità ta' 12%.